**Suomen Vammaistutkimuksen Seura ry** 8.2.2020

**TOIMINTASUUNNITELMA VUODELLE 2020**

Suomen Vammaistutkimuksen Seuran tarkoituksena on edistää vammaistutkimusta Suomessa. Seura on perustettu lokakuussa 2006 Jyväskylässä.

Seura sääntöjen mukaisesti, seura pyrkii täyttämään tehtävänsä:

1) järjestämällä esitelmätilaisuuksia, konferensseja, seminaareja, jotka liittyvät sen toiminta-alaan,

2) tukemalla ja edistämällä vammaistutkimusta ja sen opetusta sekä tieteidenvälistä yhteistyötä vammaistutkimuksessa,

3) julkaisemalla tarpeen vaatiessa vammaistutkimuksia ja kirjoituksia vammaistutkimuksen alalta,

4) olemalla yhteydessä ulkomaalaisten vammaistutkimusta harjoittavien tutkijoiden ja yksiköiden kanssa edistääkseen yhteisiä tutkimusintressejä,

5) ottamalla osaa tiedepolitiikkaan ja yhteiskunnalliseen keskusteluun ja pyrkimällä edistämään sellaisten rakenteiden muodostumista, jotka mahdollistavat monimuotoisen tutkimuksen teon ja tiedepolitiikan.

Olemme jäsenenä Tieteellisten seurojen valtuuskunnassa (TSV). Toimimme pohjoismaisen vammaistutkijaverkoston (NNDR) kansallisena organisaationa ja järjestämme vuorollamme pohjoismaisen konferenssin.

Seuran toimintaa johtaa vuosittain valittava puheenjohtaja ja hallitus, jonka jäsenet valitaan kaksivuotiskaudeksi. Lisäksi seuralla on sihteeri ja rahastonhoitaja, jotka eivät kuulu hallitukseen.

Seura järjestää jatko-opiskelijoille suunnatun talvikoulun 10.3.2020 yhteistyössä gerontologian professorien ja jatko-opiskelijoiden kanssa.

Seuran vuosikokous pidetään 20.3 Helsingissä ja samassa yhteydessä järjestetään Vammaistutkimuksen ajankohtaisseminaari*,* esiintyjinä ovat Touko Vaahtera ja Marjukka Rasa.

Seura järjestää vuosittain **Vammaistutkimuksen päivät.** Toimintavuonna ne järjestetään yksipäiväisinä, 27.5.2020 Terveyden ja hyvinvoinnin laitoksen (THL) kanssa heidän tiloissa Helsingissä. Päivien teemana on vammaisten ihmisten oikeudet ja niiden toteutuminen. Päivien pääpuhujaksi on kutsuttu professori Michael Stein (Harvard Law School) ja professori emeritus Gerard Quinn (National University of Ireland). 26.5.2020 järjestetään **vammaistutkimuksen kesäkoulu** jatko-opiskelijoille Helsingin yliopiston tiloissa. Seuran hallituksen jäsenet toimivat kesäkoulussa työryhmien vetäjinä ja kommentoivat jatko-opiskelijoiden käsikirjoituksia.

Vammaistutkimuksen päivien lisäksi seura järjestää pienimuotoisia seminaareja ja yksittäisiä luentoja.

Hallitus toteuttaa vuosien 2019-2021 strategiaa ja pyrkii esimerkiksi tehostamaan **jäsenhankintaa**. Lisäksi seuran **tiedottamisessa** hyödynnetään yliopistojen yhteyshenkilöverkostoa, jonka käytännössä muodostaa seuran jäsenet. **Jäsentiedote**tta lähetetään sähköpostin muodossa tarpeen mukaan. Seuralla on omat **nettisivut** [www.vammaistutkimus.fi](http://www.vammaistutkimus.fi) sekä Facebook-sivut Suomen Vammaistutkimuksen Seura ry:n nimellä.

**Talouden vakauttamiseksi** jäsenhankintaa tehostetaan. Jäsenmaksujen lähettämistä tullaan tehostamaan sähköisen laskun avulla.

Seura toimii yhteistyössä Vammaisten koulutuksen ja työllistymisen tuki ry:n kanssa Tukilinjan **vammaistutkimusapurahojen myöntämisessä**. Seuran hallitus arvioi ko. hakuun jätetyt hakemukset. Toimintavuonna apurahahaku on 1.-30.10.2020.

Seura **aktivoi yhteistyötä ja vuoropuhelua suhteessa vammaisjärjestöihin** toimintakauden aikana.

Keskeisessä asemassa seuran toiminnassa on **vammaistutkimuksen tieteenalan aseman ja kasvun varmistaminen Suomessa**. Tätä seura tekee ensisijaisesti yliopisto- ja korkeakoulukentän kautta, pyrkien vaikuttamaan vammaistutkimuksen näkökulman ja aseman huomioimiseen tutkimusalan kannalta keskeisissä oppiaineissa ja näiden opetuksessa. Seura pyrkii entisestään tiivistämään yhteistyötä yliopistojen ja korkeakoulujen kanssa.